’n Vloot van 31 goudgeel trokke, gevul met 1500 oulandsgras het eergister uit Delmas, Mpumalanga vertrek. Die eindbestemming van hierdie geskenk is die boere in die Wes-Kaap wat gebuk gaan onder wat gereken word as die ergste droogte in 100jaar.
Francois het my vertel dat hulle in die verlede self die invloed van droogte op hul boerdery beleef het. Omdat hulle ’n geseënde jaar beleef het, wil hulle uit dankbaarheid iets teruggee. Is dit altyd gemaklik om gehoorsaam te wees? Verseker nie. Dit verg steeds dat jy soms jou gemaksone (en jou eie gerief) moet prysgee om hoop aan ander te bring. Is dit die moeite werd? Altyd.
Hoe gaan dit tans met jou? Het jy ’n goeie jaar beleef? Deel jy enigsins van jou seëninge met ander? Wanneer laas het jy jou oë en ore oopgehou vir die roepstem van die Heilige Gees om iemand in nood te help? Dit hoef nie eens net met geld te wees nie. Soms verander ’n bemoedigende woord of gebed op die regte tyd ’n lewe. Jou gehoorsaamheid aan God bring hoop. Dit word ’n fisiese manifestasie van sy liefde en goedheid vir ons as sy kinders.
Ek is 60 jaar oud maar sit en snik soos ‘n dogterjie voor my rekenaar oor God se genade. Mag Hy hulle ryklik seën en in oorvloed teruggee.